চার্লি কার্ক খুনের ঘটনায় হুমকি ট্রাম্পের!

ওয়েব ডেস্ক : আমেরিকায় প্রকাশ্যে খুন হলেন ট্রাম্প-ঘনিষ্ঠ নেতা চার্লি কার্ক (Charlie Kirk )। এক বিশ্ববিদ্যালয়ে বক্তৃতা রাখার সময় তাঁকে লক্ষ্য করে পর পর গুলি চালায় দুষ্কৃতীরা। যার ফলে গুরুতর আহত হন ওই দক্ষিণপন্থী নেতা। তাঁকে নিয়ে যাওয়া হয়েছিল হাসপাতালে। কিন্তু শেষ রক্ষা হয়নি। এই ঘটনার কড়া নিন্দা করলেন মার্কিন প্রেসিডেন্ট ডোনাল্ড ট্রাম্প (Donald Trump)। তিনি বলেছেন, হামলাকারীদের রেয়াত করা হবে না।

বছর ৩১-এর চার্লি কার্ক (Charlie Kirk ) ছিলেন ট্রাম্পের অন্যতম সহযোগী। তরুণ ভোটারদের বিপাবলিকান পার্টির দিকে টানতে বড় ভূমিকা পালন করেছিলেন তিনি। সম্প্রতি ‘আমেরিকান কামব্যাক ট্যুর’নামে শুরু করেছিলেন এক কর্মসূচি। সেই কর্মসূচী অনুযায়ী তিনি বিভিন্ন বিশ্ববিদ্যালয়ে গিয়ে বক্তব্য রাখতেন। মূল লক্ষ্য ছিল তরুণ ভোটারদের প্রভাবিত করে নিজেদের পক্ষে আনা।

আরও খবর : ল্যারি এরিসনকে পিছনে ফেলে ফের ধনী ব্যক্তি হলেন মাস্ক!

সেইরকমই বৃহস্পতিবার এক বিশ্ববিদ্যালয়ে বক্তব্য রাখছিলেন তিনি। অভিযোগ, সেই সময় তাঁকে লক্ষ্য করে পর পর গুলি চালায় আততায়ীরা। ঘটনায় রক্তাক্ত অবস্থায় সঙ্গে সঙ্গে মাটিতে লুটিয়ে পড়েন তিনি। এর পর তাঁকে নিকটবর্তী হাসপাতালে নিয়ে যাওয়া হয়েছিল। কিন্তু সেখানে তাঁর মৃত্যু হয়। ইতিমধ্যে এই ঘটনায় তদন্ত শুরু করেছে পুলিশ। আততায়ীদের খোঁজে চালানো হচ্ছে তল্লাশি।

এই খুনের ঘটনা নিয়ে মার্কিন প্রেসিডেন্ট সোশাল মিডিয়া ট্রুথ সোশালে লিখেছেন, চার্লি একজন ভালো ব্যক্তি ছিলেন। তিনি সর্বদাই থাকতেন সত্যের সঙ্গে। সবাই তাঁকে পছন্দ করতেন। এই খুনের ঘটনা আমেরিকার ইতিহাসে হল একটি অন্যতম কালো অধ্যায়। তিনি আরও বলেছেন, এই হামলার সঙ্গে যারা জড়িত তাঁদের ছাড়া হবে না। পাশাপাশি যারা রাজনৈতিক হিংসা ছড়াচ্ছেন তাঁদেরকেও রেয়াত করা হবে না বলে জানিয়েছেন তিনি।

দেখুন আরও খবর :